**Ruga bobocului de trandafir**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un boboc de trandafir e splendoarea din grădină

Și se vrea cu alt destin, iar puterea cea divină

O invocă ne-ncetat...Cum se roagă zi de zi

Să-i fie soarta schimbată, muză pentru poezii!

O prinţesă parfumată în palalatul de smarald

Este trandafiru-n vară şi cu toate că e cald

Prospeţimea din petale, grădinarul-vrăjitor

O transmite prin magie de culori pe-aripi de nor.

Rând pe rând în frumuseţe, trandafirii rubinii

Se sacrifică pe-altarul admiraţiei şi-s vii,

Mândrii aşezaţi în vaze ca să mângâie în taină

Dorul arzător al celor ce-şi fac din iubire haină.

Cum puterea rugăciunii mută munţii-n altă parte,

Într-o zi, pe înserate, grădinarul dă de veste

Trandafirului-prinţesă că va deveni poveste

De iubire… şi plăcere va aduce către noapte

Pentru-a inimii regină şi se va desface-n şoapte.

Două ore de-aşteptare în parfum plin de vibraţii

Trandafirul cu rubine în petale-a pus emoţii,

O suavă ameţeală l-a cuprins când la tăiat

Vrăjitorul-grădinar…şi la pus uşor pe pat,

Iar acolo cu tandreţe şi cu drag de-a sa iubită

A dat drumul la petale, inima îndrăgostită

Cu rubine-a picurat într-o ploaie peste pat…

Iată ruga din grădină cum destinul a schimbat!